उत्तर प्रदेश के एटा जिले में रविवार की रात को एक अजीबोगरीब घटना सामने आई है. यहां नशे की धुत एक युवक को सांप ने काट लिया, जिसके बाद युवक ने अपने दांतों से सांप के कई टुकड़े कर दिए. परिजनों ने गंभीर हालत में युवक को जिला अस्पताल में एडमिट कराया. युवक की हालत को गंभीर देख डॉक्टरों ने उसे एसएन मेडिकल कॉलेज रेफर कर दिया.







मामला जिले के थाना कोतवाली देहात का है. दरअसल जनपद एटा के असरौली में एक जहरीले सांप ने एक शराबी युवक को काट लिया. युवक को जैसे ही सांप के काटने का पता चला वैसे ही घायल युवक ने सांप को हाथों में पकड़ कर अपने दांतों से चबाकर उसके टुकड़े-टुकड़े कर दिए, जिससे सांप की मौके पर ही मौत हो गई.









घायल युवक घर पहुंचते ही सांप के जहर के कारण बेहोश हो गया. इस पूरी घटना की जानकारी होते ही युवक के परिजन उसे हॉस्पिटल ले गए, जहां डॉक्टरों ने उसकी गंभीर हालत को देख उसे हायर सेंटर आगरा रेफर कर दिया है. वहीं ग्रामीणों ने मृत सांप को जमीन में दफना दिया.







ये भी पढ़ें-

